Diari Oficial de la Generalitat Valenciana


Sumari del DOGV 6470, del 01-03-2011 (2011/2388)

RESOLUCIÓ de 14 de febrer de 2011, del president del Consell Valencià d'Universitats i de Formació Superior, per la qual es designa i es nomena Leopoldo García Aranda com a vocal del Ple del Consell Valencià d'Universitats i de Formació Superior, i Vicent Campos Campos, Jordi Bachero Ferreres i Levi Rull Bernat cessen com a vocals del mateix òrgan.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6470

Data del DOGV
:   01-03-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/2388


Data del document
:   14-02-2011

Organisme emissor
:   Conselleria d'Educació

Tipus de document
:   Resolució

Descriptors 

:   * Consell Valencià d'Universitats i de Formació Superior
    * Conselleria Educació

RESOLUCIÓ de 14 de febrer de 2011, del president del Consell Valencià d'Universitats i de Formació Superior, per la qual es designa i es nomena Leopoldo García Aranda com a vocal del Ple del Consell Valencià d'Universitats i de Formació Superior, i Vicent Campos Campos, Jordi Bachero Ferreres i Levi Rull Bernat cessen com a vocals del mateix òrgan. [2011/2388]  
La Llei 16/2010, de 27 de desembre, de Mesures Fiscals, de Gestió Administrativa i Financera, i d'Organització de la Generalitat, publicada en el DOCV de 31 de desembre de 2010, en l'article 100, modifica les lletres j i k de l'apartat 1 de l'article 25 de la Llei 4/2007, de 9 de febrer, de la Generalitat, de Coordinació del Sistema Universitari Valencià; article en què s'establixen els vocals que integren el Ple del Consell Valencià d'Universitats i de Formació Superior.  
La nova redacció de la lletra j de l'apartat 1 de l'article 25 de la Llei 4/2007, establix com a vocal del Consell Valencià d'Universitats i de Formació Superior «el director o la directora de l'Institut Superior d'Ensenyances Artístiques de la Comunitat Valenciana».  
La nova redacció de la lletra k de l'apartat 1 de l'article 25 de la Llei 4/2007 establix com a vocals del Consell Valencià d'Universitats i de Formació Superior «un director de centre superior d'ensenyances artístiques de titularitat de la Generalitat, designat pel president de l'Institut Superior d'Ensenyances Artístiques a la Comunitat Valenciana d'entre els integrants del seu consell de direcció, i el representant dels estudiants component del dit consell?».  
Vistes les modificacions introduïdes, és necessari destituir els dos directors de centres d'ensenyances artístiques superiors que havien sigut nomenats com vocals del Consell Valencià d'Universitats i de Formació Superior, segons la redacció anterior de la lletra j de l'apartat 1 de l'article 25 de la Llei 4/2007, i així mateix, també és procedent destituir el representant dels estudiants de centres d'ensenyances artístiques superiors, nomenat segons la redacció anterior de la lletra k de l'apartat 1 de l'article 25 de l'esmentada llei.  
L'article 26.1 de la Llei 4/2007, abans esmentada, disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
Segons l'article 6.1 de la Llei 8/2007, de 2 de març, de la Generalitat, d'Ordenació de Centres Superiors d'Ensenyances Artístiques i de la creació de l'Institut Superior d'Ensenyances Artístiques de la Comunitat Valenciana, serà president de l'Institut Superior d'Ensenyances Artístiques de la Comunitat Valenciana el titular de la conselleria competent en matèria d'universitats i formació superior.  
Vista la Resolució de 22 d'abril de 2010, del president de l'Institut Superior d'Ensenyances Artístiques de la Comunitat Valenciana, per la qual es nomena els membres no nats del Consell de Direcció del mencionat institut.  
Vist el que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i vista la proposta del director general d'Universitat i Estudis Superiors, de data 11 de febrer de 2011, i de conformitat amb esta, resolc:  
Primer  
Destituir Vicent Campos Campos i Jordi Bachero Ferreres, ambdós directors de centres d'ensenyances artístiques superiors, i Levi Rull Bernat, representant dels estudiants de centres d'ensenyances artístiques superiors, com a vocals del Ple del Consell Valencià d'Universitats i de Formació Superior.  
Segon  
Designar i nomenar Leopoldo García Aranda com a vocal del Ple del Consell Valencià d'Universitats i de Formació Superior, per la seua condició de representant en el Consell de Direcció de l'Institut Superior d'Ensenyances Artístiques de la Comunitat Valenciana, dels directors/ les directores de centres superiors d'ensenyances artístiques de titularitat de la Generalitat en l'especialitat d'Art Dramàtic.  
Tercer  
D'acord amb el que establix l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i excepte renúncia del vocal, revocació de la seua designació o una altra causa de cessament diferent d'expiració del mandat, el nomenament efectuat en la present resolució tindrà una vigència de quatre anys, a comptar de la data de la publicació d'esta.  
Quart  
La present resolució produirà efectes des del mateix dia que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
València, 14 de febrer de 2011.- El president del Consell Valencià d'Universitats i de Formació Superior: Alejandro Font de Mora Turón.